C 243/6
HU
Az Európai Unió Hivatalos Lapja
2022.6.27.
c) mozdítsák elő az együttműködésen alapuló, tapasztalati, gyakorlati irányultságú, valamint a helyi körülmények és hagyományok szempontjából releváns tanulási módszereket és megközelítéseket, továbbá támogassák az interdisz­ ciplináris és tanterven átívelő tevékenységeket.
Ez magában foglalja azt is, hogy a tanulóknak biztosítsanak gyakorlatorientált alkalmakat a természet megfigyelésére és megóvására, továbbá a fogyasztás csökkentésére, valamint a termékek megjavítására, újrafelhasználására és újrafeldolgozására, ezáltal segítve őket a fenntartható életmód és a körforgásos gazdaság jelentőségének megértésében; d) biztosítsanak tényeken alapuló és hozzáférhető tájékoztatást az éghajlati, környezeti és biodiverzitási válságról és annak kiváltó okairól, az Aarhusi Egyezményben (18) foglaltaknak megfelelően; e) dolgozzanak a problémamegoldó és együttműködési készségek fejlesztésén; mozdítsák elő a kritikus gondolkodást, a médiaműveltséget és a rendszerben való gondolkodást; valamint támogassák a pozitív fellépéseket – többek között az önkéntességet – annak érdekében, hogy szembeszálljanak azzal a félelemmel és tehetetlenségérzéssel, amelyet a tanulók bolygónk válságával kapcsolatban tapasztalhatnak, és csökkentsék azt;
6. továbbra is támogassák az oktatókat a zöld átállást és a fenntartható fejlődést szolgáló tanulás megkönnyítésében, és ennek érdekében vegyék fontolóra a következő intézkedéseket: a) ismerjék el, hogy minden oktató – tudományágtól vagy oktatási ágazattól függetlenül – fenntarthatósági oktató, akinek támogatnia kell tanulóit a zöld átállásra való felkészülésben.
Tegyék lehetővé számukra, hogy felhívják a tanulók figyelmét a fenntartható fejlődési célokra.
Vonják be az oktatókat a tantervek és programok kidolgozásába, és a zöld átállással és a fenntartható fejlődéssel kapcsolatos egyéb oktatási reformokba, valamint a megfelelő szakmai továbbképzések megtervezésébe, továbbá konzultáljanak velük és nyújtsanak támogatást számukra ezekkel kapcsolatban; b) támogassák a zöld átállásnak és a fenntartható fejlődésnek a tanár- és oktatóképzési programokba, a folyamatos szakmai továbbképzésekbe, valamint a tanári szakmai normákba és keretekbe való beépítését, hogy ezzel támogassák az oktatók fenntarthatósággal kapcsolatos kompetenciáinak fejlesztését; c) támogassák az intézményi szintű mentorálási rendszereket és a szakmai továbbképzési programokat.
Támogassák az oktatókat abban, hogy digitális eszközöket és technológiákat használjanak a zöld átállást és a fenntartható fejlődést szolgáló tanítás és tanulás előmozdítására; d) fejlesszék tovább, illetve vizsgálják meg az olyan lehetőségeket és ösztönzőket, melyek célja, hogy az oktatók részt vegyenek a fenntarthatósággal kapcsolatos szakmai továbbképzési programokban; ilyen ösztönzés lehet például az, hogy a részvételt figyelembe veszik a szakmai előmenetel során, vagy hogy olyan szerepeket hoznak létre az oktatók számára, mint például a fenntarthatósági koordinátor; e) támogassák az oktatókat – többek között a szükséges idő és tér biztosításával – abban, hogy olyan pedagógiai módszereket alkalmazzanak, amelyek interdiszciplináris módokon mozdítják elő a zöld átállást és a fenntartható fejlődést szolgáló tanítást és tanulást, valamint abban, hogy fejlesszék a tanulás társadalmi-érzelmi vonatkozásait annak érdekében, hogy minden tanuló a változás előmozdítójává válhasson, és megtanulhasson egyénileg és együttesen, helyi és globális szinten is elgondolkozni a világ fenntarthatóbbá tételéről, valamint tenni ennek érdekében; f) adott esetben ösztönözzék és tegyék lehetővé a transzformatív és interdiszciplináris tanítást és tanulást mind hagyományos, mind pedig innovatív tanulási megközelítések alkalmazásával, beleértve a gyakorlatorientált tanulást, a STEAM-megközelítést (19), a hackathonokat, a közösségi szolgáltatás keretében való tanulást és a játékosítást is; g) fejlesszék és bocsássák rendelkezésre az oktatók támogatására szolgáló erőforrásokat, többek között az értékelés tekintetében is.
Támogassák az oktatókat abban, hogy hagyományos és új eszközöket és anyagokat használjanak a zöld átállást és a fenntartható fejlődést szolgáló tanításhoz és képzéshez különféle beltéri és kültéri, valamint digitális és nem digitális környezetekben.
Biztosítsanak hozzáférést a szakértői központokhoz, ideértve a környezetvédelmi oktatási és képzési központokat is; h) ösztönözzék a kutatói és innovációs közösséget arra, hogy a formális, nem formális és informális oktatási és képzési szolgáltatókkal együttműködve támogassa az oktatókat a zöld átállás és a fenntartható fejlődés terén.
Támogassák az éghajlati vészhelyzettel, a környezeti válsággal és a fenntarthatósággal kapcsolatos feltáró projektekben és kutatásokban való részvételt; (18) Egyezmény a környezeti ügyekben az információhoz való hozzáférésről, a nyilvánosságnak a döntéshozatalban történő részvételéről és az igazságszolgáltatáshoz való jog biztosításáról.
(19) A STEAM (Science, Technology, Engineering, the Arts and Mathematics – tudományok, technológia, mérnöki ismeretek, művészetek és matematika) megközelítés magában foglalja a STEM-oktatásnak a művészetekkel, a bölcsészettudományokkal és a társadalomtudo­ mányokkal való összekapcsolásában rejlő kreatív potenciált.